Pribinov kríž

Pribinov kríž je slovenské štátne vyznamenanie pomenované podľa kniežaťa Pribinu. Udeľuje ho prezident Slovenskej republiky na návrh vlády alebo Národnej rady SR. Návrh prezident nemusí rešpektovať.

Pribinov kríž sa udeľuje občanom Slovenska, ktorí sa významne zaslúžili o hospodársky, sociálny alebo kultúrny rozvoj Slovenska.

Pribinov kríž má tri triedy, z ktorých najvyššia je I. trieda. Pri udeľovaní jednotlivých tried sa vychádza z miery zásluh toho, komu sa kríž udeľuje.  Pri udeľovaní štátneho vyznamenania I. triedy musí byť miera zásluh obzvlášť mimoriadna. Vyznamenanie sa udeľujú pri príležitosti výročia vzniku Slovenskej republiky. Vyznamenanému sa odovzdáva spolu s vyznamenaním aj listina o udelení vyznamenania. Ak sa udeľuje vyznamenanie in memoriam, odovzdá sa spolu s listinou o jeho udelení pozostalému manželovi, prípadne inej blízkej osobe. Medzi príbuznými rozhoduje stupeň príbuzenstva a pri rovnakom stupni príbuzenstva má prednosť vekovo staršia osoba.

Vzhľad 
Dekorácie  I. triedy  vyznamenania  tvorí:  kríž  razený  zo striebra,  pozlátený  s  prevlečnou  stuhou, stužka a rozeta. 

Kríž  je  rupertského  typu,  má  priemer  41 mm. Na lícnej strane kríža je uprostred červený smaltovaný medailón s plastickým strieborným reliéfom kniežaťa  Pribinu. Pod medailónom je kolmo vztýčený meč. Medzi ramenami kríža sú ozdobné prvky vo forme staroslovanských šperkov. Na rube kríža je v strede plastický štátny znak Slovenskej republiky, okolo ktorého je do kruhu umiestnený nápis PRIBINA, v dolnej časti je matričné číslo. Kríž visí na pozlátenom závese v tvare obráteného vešiačika. Závesom sa kríž upína na prievlečnú stuhu.

Prevlečná stuha je hodvábna, 40 mm široká, purpurovej farby v strede s miniatúrnou korunkou  razenou zo striebra, ktorá je pozlátená.

Stužka je hodvábna, purpurovej farby, dlhá 18 mm, široká 10 mm. V strede stužky je miniatúrna strieborná, pozlátená korunka so šírkou 12 mm a výškou 8 mm. Stužka je napnutá na pravouhlej lište, na zadnej strane s neihlicovým pripínacím mechanizmom.

Rozeta má tvar kruhu s priemerom 15 mm, je hodvábna, purpurovej farby. V strede rozety je miniatúrna strieborná pozlátená korunka so šírkou 12 mm a výškou 8 mm. Rozeta je vystužená, na zadnej strane s neihlicovým pripínacím mechanizmom.

Zoznam laureátov podľa jednotlivých rokov

 1997
 I. trieda
Blahoslav Hečko, prekladateľ
Ján Berky-Mrenica, huslista, virtuóz
1998
I. trieda
Ľudovít Pavlo, lekár
Karol Kállay, fotograf
Anton Hykisch, prozaik a dramatik

1999
II. trieda
Peter Danišovič, staviteľ, vodohospodár, pedagóg
2000
I. trieda
Mons. Pavol Peter Gojdič, biskup, In memoriam
Milan Šimečka, za odboj, In memoriam
Alexander Dubček, politik, In memoriam
II. trieda
Jozef Uhrík, ekonomický námestník VW
Lajos Turczel, literárny historik
PhDr. Alojz Habovštiak, DrSc., archeológ
III. trieda
Štefan Paulíny, perzekvovaný v Jáchymovských baniach

2001
I. trieda
Jozef Stank, minister obrany SR
Imrich Karvaš, prvý guvernér Slovenskej národnej banky, In memoriam
Mons. ThDr. Viktor Trstenský, kňaz
Ján Horecký, jazykovedec
Hana Zelinová, spisovateľka
Vojtech Zamarovský, spisovateľ
II. trieda
Milan Kručay, za dlhoročné pôsobenie v SČK
Viktor Bauer, za objav vo farmakológii
prof. MUDr. Pavel Traubner, PhD., dekan Lekárskej fakulty UK
Michal Sýkora, predseda ZMOS
III. trieda
Miroslav Belanský, za 33 r. v rezorte poľnohospodárstva

2002
I. trieda
Dr. Ing. Peter Zaťko, ekonóm
PhDr. Viliam Turčány, CSc., literárny vedec, prekladateľ
Július Satinský, herec
prof. Ing. Ján Plesník, DrSc., vedec
prof. JUDr. Jozef August Mikuš, historik, spisovateľ
Albert Marenčin, spisovateľ, publicista, výtvarník
prof. PhDr. Bohuslav Chropovský, DrSc., archeológ
II. trieda
prof. Ing. Juraj Stern, PhD., vysokoškolský pedagóg
JUDr. Bohumil Repík, CSc., odborník na európske právo
Ing. Jozef Pittner, ekonóm
Anna Ferenczy, herečka, spisovateľka
III. trieda
Ladislav Švihel, generálny riaditeľ výstavníctva Agrokomplex
Mgr. Jozef Sitko, zakladateľ nadácie Slovak Gold
prof. PhDr. Richard Marsina, DrSc., historik
Viliam Franko, organizátor dobrovoľníctva

2003
I. trieda
Ignác Bizmayer, umelecký keramikár
Martin Martinček, umelecký fotograf
prof. MUDr. Karol Virsík, DrSc., vedec v oblasti medicíny
prof. ThDr. Július Filo, cirkevný hodnostár
Mons. prof. ThDr. František Tondra, cirkevný hodnostár
Lajos Grendel, spisovateľ
II. trieda
Radovan Kaufman, paralympionik
Jozef Golonka, športovec
Osvald Zahradník, dramatik
Gabriel Zelenay, reportér, publicista
Štefan Rosina, manažér
Viera Strnisková, herečka
Karol Machata, herec
Ľubomír Feldek, spisovateľ
Juraj Jakubisko, režisér
Ladislav Ballek, spisovateľ
Géza Erdélyi, cirkevný hodnostár
Mons. Ján Hirka, cirkevný hodnostár
Jeho Blaženosť Nikolaj, cirkevný hodnostár
Stanislav Dančiak, herec
Kveta Stražanová, herečka
PhDr. Dušan Kováč, DrSc., historik
III. trieda
Viera Krakovská, manažérka
Ivan Sýkora, aktivista zdravotne postihnutých
Mária Orgonášová, aktivistka zdravotne postihnutých
Banislav Mamojka, aktivista zrakovo postihnutých
Mária Ďuríčková-Masaryková, spisovateľka
Štefan Bošnák, manažér
PhDr. Elemír Rákoš, CSc., odborník v oblasti archívnictva

2004
I. trieda
prof. MUDr. František Klein, lekár, In memoriam
prof. JUDr. Peter Blaho, CSc., romanista
prof. Dušan Hanák, režisér
Ernest Zmeták, výtvarník
II. trieda
Juraj Bača, športovec
Michal Riszdorfer, športovec
Richard Riszdorfer, športovec
Ondrej Šeševička, manažér
Erik Vlček, športovec
III. trieda
László Dobos, literát
Ing. Peter Čertík, banský odborník
Ing. Ctibor Greguš, DrSc. lesnícky odborník
PhDr. Jozef Kočiš, CSc. historiograf
prof. PhDr. Ľudovít Petránsky, kulturológ
Helena Woleková, PhD., manažérka
Vladimír Bajan, manažér

2005
I. trieda
PhDr. Anton Habovštiak, CSc., spisovateľ, In memoriam
Pavol Haspra, režisér, In memoriam
prof. Ing. Štefan Luby, DrSc., vedec
MUDr. Anton Neuwirth, diplomat, In memoriam
II. trieda
Ing. Marián Šmacho, poľnohospodársky manažér
Marián Labuda, herec
Milan Lasica, herec
prof. PhDr. Tatiana Štefanovičová, CSc., archeologička
RNDr. Richard Kvetňanský, endokrinológ
III. trieda
Dana Šamíková, náhradná matka detí z detského domova
prof. RNDr. Ivan Kraus, vedec v oblasti geológie
Ing. Jozef Kučerák, CSc., ekonóm
prof. RNDr. Pavel Brunovský, DrSc., matematik
Maximilián Remeň, kinematograf
prof. Ing. Arch. Štefan Šlachta, PhD., architekt
prof. Stanislav Szomolányi, kameraman
prof. ThDr. Jozef Heriban, teológ

2006
I. trieda
prof. JUDr. Karol Plank, DrSc., právnik, In memoriam
MUDr. Eva Siracká, lekárka
Leopold Haverl, herec
Svetoslav Veigl, kňaz, básnik
II. trieda
prof. MUDr. Ivan Šimkovic, DrSc., kardiochirurg
Adela Gáborová, herečka
prof. MUDr. Emil Matejíček, DrSc., Dr.h.c., chirurg
prof. RNDr. Igor Mucha, DrSc., hydrológ
Stanislav Štepka, spisovateľ, divadelník
prof. MUDr. Branislav Lichardus, DrSc., Dr.h.c., vedec
III. trieda
PhDr. Milena Cesnaková–Michalcová, CSc., teatrologička
Matyás Dráfi, divadelník
prof. PhDr. Jozef Novák, DrSc., historik

2007
I. trieda
PhDr. Stanislav Šmatlák, DrSc., literárny vedec
Štefan Hoza, operný spevák, libretista, hudobný publicista, In memoriam
Martin Ťapák, režisér
František Štein, vodohospodár
prof. PhDr. Alexander Ruttkay, DrSc., archeológ
prof. Dr. h. c. Ľudovít Rajter, dirigent, In memoriam
Štefan Nosáľ, folklorista
Dušan Jurkovič, architekt, In memoriam
Jozef Jablonický, historik
prof. MUDr. Vladimír Haviar, kardiológ, In memoriam
II. trieda
Eugen Rónay, odborník v oblasti lesného hospodárstva
Andrej Mojžiš, herec
III. trieda
prof. PhDr. Jozef Šimončič, CSc., historik
PhDr. Anna Prociková, CSc. odborníčka v oblasti encyklopedickej tvorby

2008
I. trieda
Vladimír Dzurilla, športovec, In memoriam – za významné zásluhy o rozvoj Slovenskej republiky v oblasti športu
PhDr. Anton Špiesz, DrSc., historik, In memoriam – za významné zásluhy o rozvoj Slovenskej republiky v oblasti historických vied
prof. MUDr. Juraj Šteňo, CSc., neurochirurg – za významné zásluhy o rozvoj Slovenskej republiky v oblasti neurochirurgie
II. trieda
prof. PhDr. Ladislav Burlas, DrSc., muzikológ – za významné zásluhy o kultúrny rozvoj Slovenskej republiky
RNDr. Anton Droppa, DrSc., speleológ, geograf – za významné zásluhy o rozvoj Slovenskej republiky v oblasti speleológie a geografie
prof. MVDr. Pavol Dubinský, DrSc., vedec – za významné zásluhy o sociálno-hospodársky rozvoj Slovenskej republiky
Pavel Dvořák, historik, spisovateľ – za významné zásluhy o kultúrny rozvoj Slovenskej republiky
Richard Frimmel, manažér v oblasti územnej samosprávy – za významné zásluhy o rozvoj Slovenskej republiky v oblasti územnej samosprávy
Nina Holá, organizátorka slovenských spolkov v Amerike – za významné zásluhy o kultúrny rozvoj Slovenskej republiky
Štefan Kassay, manažér – za významné zásluhy o hospodársky rozvoj Slovenskej republiky
PhDr. Milan Majtán, DrSc., jazykovedec – za významné zásluhy o kultúrny rozvoj Slovenskej republiky
Ondrej Malachovský, operný spevák – za významné zásluhy o kultúrny rozvoj Slovenskej republiky
Dušan Roll, kulturológ – za významné zásluhy o kultúrny rozvoj Slovenskej republiky
prof. MUDr. Anton Miroslav Šašinka, DrSc., vedec, pediater – za významné zásluhy o rozvoj Slovenskej republiky v oblasti pediatrie
Božidara Turzonovová, herečka – za významné zásluhy o kultúrny rozvoj Slovenskej republiky
III. trieda
Viliam Ján Gruska, folklorista – za významné zásluhy o rozvoj Slovenskej republiky v oblasti ľudovej kultúry a umenia
Michal Šmajda, etnograf, folklorista – za významné zásluhy o kultúrny rozvoj Slovenskej republiky
2009
I. trieda
Vincent Blanár, jazykovedec
Anton Jurovský, psychológ, in memoriam
Milán Rúfus, spisovateľ
II. trieda
Tibor Frešo, hudobný skladateľ a dirigent, in memoriam
Vojtech Rušin, astronóm
Juraj Sarvaš, herec, scenárista a režisér
III. trieda
Ján Farkaš, enológ a výskumník
Viliam Polónyi, herec
Ján Ružička, vedec
Jozef Konkoly, komunálny politik
2010
I. trieda
Ján Kukuča, geodet a kartograf
 III. trieda
Šebastián Labo, kňaz
2011
II. trieda
Juraj Cvečko, aktivista v oblasti menšinovej chorvátskej kultúry
2012
I. trieda
Jozef Buday, vedec
II. trieda
Jozef Adamovič, herec a režisér
Karol Pieta, archeológ
Gustáv Valach, herec, in memoriam
2013
I. trieda
Peter Dvorský, operný spevák
Andrej Rudavský, maliar
Darina Laščiaková, rozhlasová redaktorka, etnografka, interpretka ľudových piesní
II. trieda
Peter Michalica, huslista
Štefan Moravčík, spisovateľ
Ida Rapaičová, herečka
Magda Paveleková, herečka
Ján Zoričák, sklár
2014
I. trieda
Martin Činovský, maliar
Rudolf Krivoš, maliar
II. trieda
Rudolf Dobiáš, spisovateľ a publicista
Karol Horák, spisovateľ
Anna Hulejová, speváčka
Eva Krížiková, herečka
2015
I. trieda
Augusta Herényiová–Starostová, baletka
II. trieda
Pavel Branko, filmový kritik a publicista
Marián Varga, hudobník a skladateľ
Pavol Vilikovský, prozaik a prekladateľ
2016
I. trieda
Rudolf Sikora, maliar
Dušan Dušek, spisovateľ
II. trieda
Júlia Horáková, lekárka
Vladimír Dedeček, architekt
2017
I. trieda
Juraj Hromkovič, informatik a pedagóg
Jaroslav Krajčo, právnik
II.trieda
Zita Furková, herečka
Daniela Hivešová-Šilanová, spisovateľka
Ladislav Kováč, biochemik a pedagóg
Ilona Németh, výtvarníčka
Mária Maciková, enologička
Augustín Maťovčík, literárny historik
2018
I. trieda
Pavel Povinec, fyzik
Myrón Malý, lekár
Robert Mistrík, chemik
Marika Gombitová, speváčka
Jozef Kroner, herec, in memoriam
Rudolf Sloboda, spisovateľ, in memoriam
II. trieda
Marián Čaučík, aktivista
Eva Kováčová, aktivistka
Ján Lazorík, folklórista, in memoriam
2019
I. trieda
Miroslav Žbirka, spevák
Marián Valko, vedec
Jana Želibská, maliarka
Mária Omastová, vedkyňa
Veronika Rácková, rehoľná sestra, in memoriam
Gyula Zalabai, šľachtiteľ
Roman Patkoló, kontrabasista
Radoslav Danilák, podnikateľ
Mária Jasenková, lekárka
Zuzana Kumanová, etnografka a historička
Pavel Cheben, vedec
2020
I. trieda
Igor Luther, kameraman
Rudolf Urc, režisér
II. trieda
Zora Bútorová, sociologička
Alžbeta Rajterová, muzikologička
Klára Kubičková, historička architektúry
III. trieda
Mária Šustrová, lekárka
2021
II. trieda
Helena Jurasovová, tanečná pedagogička a choreografka
Ivan Štrpka, spisovateľ
Dezider Ursiny, hudobník a spevák
III. trieda
Vasiľ Jabur, pedagóg, rusista
Kristína Križanová, lekárka
Ivan Leitman, riaditeľ združenia Náruč
Vladimír Michal, vydavateľ a kníhkupec
Ján Zavarský, scénograf a grafik

Referencie 

 
Slovenské rady a vyznamenania
Kríž